Jovica Spajić
Jovica Spajić je jedan od najboljih ultramaratonaca na svijetu. Rođen je 15. januara 1987. godine kod Priboja, u Polimlju. Nosilac je crnog pojasa u japanskoj džiu-džici i džudou, Ginisov rekorder (uradio je 2014. godine 30.000 trbušnjaka za 24 sata bez predaha) i pripadnik Specijalne antiterorističke jedinice, SAJ, u okviru Ministarstva unutrašnjih poslova Republike Srbije. Od 2012. godine postao je reprezentativac Republike Srbije u ultramaratonu i od tada predstavlja svoju zemlju na najznačajnijim trkama izdržljivosti i takmičenjima. U svojoj prvoj trci "Sahara race" u dužini od 250 klimetara 2012. godine, Jovica je bio jedini predstavnik Balkana i od 250 učesnika iz cijelog svijeta osvojio je 17. mjesto u ukupnom plasmanu, a 5. mjesto u svojoj konkurenciji. U 2014. godini učestvovao je u ultramaratonima IAU u Srbiji, "Tor des Geants" u Alpima, "Milano – San Remo "u Italiji, "Badwater" i "Icarus Florida Ultra Fest" u Americi gde je osvojio drugo mjesto u ukupnoj konkurenciji, a prvo u svojoj starosnoj kategoriji, istrčavši i novi nacionalni rekord od 682,3 km.